stanford-oval/wikipedia huggingface dataset:
Maria Leszczyńska
Lapset

Kahdentoista vuoden aikana Maria synnytti kymmenen lasta, joista kolme kuoli jo lapsuusiässä:
Louise Élisabeth (1727–1759), avioitui Espanjan kuningas Filip V:n pojan, Parman herttua Filipin (1720–1765) kanssa ja heillä oli kolme lasta. Heidän tyttärestään Maria Luisasta tuli Espanjan kuninkaan Kaarle IV:n puoliso ja Isabellasta tuli Itävallan keisari Joosef II:n puoliso. Hänestä ja Filipistä polveutuu Bourbon-Parman sukulinja.
Anne Henriette (1727–1752) kuoli 24-vuotiaana isorokkoon
Marie-Louise (1728–1733), kuoli 3-vuotiaana nuhakuumeeseen
Nuori kuningatar Maria Leszczynska, François Albert Stiemart 1726Ludvig, Louis-Ferdinand, dauphin (1729–1765). Avioitui 1. Espanjan prinsessan, Filip V:n tyttären infanta Maria Teresa Rafaelan (1726–1746) ja heillä oli yksi tytär. Avioitui 2. Saksin prinsessan, August III:n tyttären Marie-Josèfan (1731–1767) ja heillä oli 13 lasta. Heidän poikiaan olivat Ludvig XVI, Ludvig XVIII ja Kaarle X. Kuoli 36-vuotiaana tuberkuloosiin.
Philippe, Anjoun herttua (1730–1733), kuoli alle kolmivuotiaana mullan syöttämisestä parannuskeinona aiheutuneeseen ruokamyrkytykseen.
Marie Adélaïde (1732–1800), pysyi naimattomana, koska uskonnoltaan ja arvoltaan soveliasta kuninkaallista aviopuolisoa ei löydetty
Victoire Marie Louise Thérèse (1733–1799), pysyi naimattomana, koska uskonnoltaan ja arvoltaan soveliasta kuninkaallista aviopuolisoa ei löydetty, kuoli 66-vuotiaana rintasyöpään
Sophie Philippine Élisabeth Justine (1734–1782), pysyi naimattomana koska ei halunnut naimisiin, kuoli 47-vuotiaana vesipöhöön
Marie Thérèse Félicité (1736–1744), kuoli 8-vuotiaana isorokkoon
Louise-Marie (1737–1787), ryhtyi karmeliittanunnaksi, kuoli 50-vuotiaana abbedissana vatsavaivoihin
Kardinaali Fleuryn neuvosta muut prinsessat paitsi kaksoset ja Adélaïde viettivät lapsuutensa poissa Versaillesista, Fontevraudin luostarissa. Seitsemän lapsista eli aikuisikään asti.
Aiheesta muualla

Kuvia tai muita tiedostoja aiheesta Maria Leszczyńska Wikimedia Commonsissa
Kuningatar Maria ja kruununperillinen Ludvig, Alexis Simon Belle n. 1730
Ranskan kuningatar Maria Leszczyńska lukemassa Raamattua, Jean-Marc Nattier 1748
Matalajärvi

Matalajärvi -nimisiä järviä ovat:
Matalajärvi, järvi Espoossa
Matalajärvi, järvi Sastamalan Mouhijärvellä
Matalajärvi, järvi Kouvolassa
Matalajärvi, järvi Kouvolassa ja Mäntyharjulla
Matalajärvi, järvi Luumäen Joentauksella
Matalajärvi, järvi Pellossa
Matalajärvi, järvi Savitaipaleella
Matalajärvi, järvi Sodankylässä, osa Kelujärveä
Matalajärvi, järvi Tampereella
Matalajärvi, järvi Ylitornion Meltosjärvellä
Matalajärvi, järvi Ylitornion Väystäjällä
Iso Matalajärvi, järvi Ylitornion Mellakoskella
Pieni Matalajärvi, järvi Ylitornion Mellakoskella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matalajärvi”, voi hakea sivunnimihaulla, laajalla sivunnimihaulla tai tekstihaulla.
Malesian Grand Prix 2000

|  Malesian Grand Prix 2000  |
| --- | --- |
 17 osakilpailu 17 osakilpailusta kaudella 2000. 

Päivämäärä:  22. lokakuuta 2000
Sijainti:  Sepang International Circuit, Sepang, Malesia
Ratatyyppi:  moottorirata
Radan pituus:  5,543 km km
Kilpailun pituus:  56 kierrosta, 310,408 km
Sää:   Pilvinen
Paalupaikka
Kuljettaja:   Michael Schumacher   (Ferrari)
Paaluaika:  1.37,397
Palkintokoroke
Voittaja:   Michael Schumacher   (Ferrari)
Toinen:   David Coulthard   (McLaren)
Kolmas:   Rubens Barrichello   (Ferrari)
Nopein kierros
Kuljettaja:   Mika Häkkinen   (McLaren)
Kierrosaika:  1.38,543 (kierroksella 34)
Malesian Grand Prix 2000 oli Formula 1 -sarjan osakilpailu, joka ajettiin 22. lokakuuta 2000 Sepangin radalla. Kyseessä oli kauden 2000 viimeinen kilpailu ja sen voitti Michael Schumacher ennen David Coulthardia ja Rubens Barrichelloa.
Mika Häkkisen kilpailu meni heti alussa pieleen varaslähdön takia. [lähde? ]
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Michael Schumacher | Ferrari | 56 | 1.35.54,235 | 1 | 10 |
| 2 | 2 |  David Coulthard | McLaren-Mercedes | 56 | +0,732 | 3 | 6 |
| 3 | 4 |  Rubens Barrichello | Ferrari | 56 | +18,444 | 4 | 4 |
| 4 | 1 |  Mika Häkkinen | McLaren-Mercedes | 56 | +35,269 | 2 | 3 |
| 5 | 22 |  Jacques Villeneuve | BAR-Honda | 56 | +1.10,692 | 6 | 2 |
| 6 | 7 |  Eddie Irvine | Jaguar-Cosworth | 56 | +1.12,568 | 7 | 1 |
| 7 | 12 |  Alexander Wurz | Benetton-Playlife | 56 | +1.29,314 | 5 |   |
| 8 | 17 |  Mika Salo | Sauber-Petronas | 55 | +1 krs. | 17 |   |
| 9 | 11 |  Giancarlo Fisichella | Benetton-Playlife | 55 | +1 krs. | 13 |   |
| 10 | 19 |  Jos Verstappen | Arrows-Supertec | 55 | +1 krs. | 15 |   |
| 11 | 14 |  Jean Alesi | Prost-Peugeot | 55 | +1 krs. | 18 |   |
| 12 | 6 |  Jarno Trulli | Jordan-Mugen-Honda | 55 | +1 krs. | 9 |   |
| 13 | 21 |  Gaston Mazzacane | Minardi-Fondmetal | 50 | Moottori | 22 |   |
| Kesk. | 8 |  Johnny Herbert | Jaguar-Cosworth | 48 | Ripustukset | 12 |   |
| Kesk. | 23 |  Ricardo Zonta | BAR-Honda | 46 | Moottori | 11 |   |
| Kesk. | 9 |  Ralf Schumacher | Williams-BMW | 43 | Moottori | 8 |   |
| Kesk. | 20 |  Marc Gené | Minardi-Fondmetal | 36 | Rengas | 21 |   |
| Kesk. | 10 |  Jenson Button | Williams-BMW | 18 | Moottori | 16 |   |
| Kesk. | 5 |  Heinz-Harald Frentzen | Jordan-Mugen-Honda | 7 | Sähköt | 10 |   |
| Kesk. | 18 |  Pedro de la Rosa | Arrows-Supertec | 0 | Kolari | 14 |   |
| Kesk. | 15 |  Nick Heidfeld | Prost-Peugeot | 0 | Kolari | 19 |   |
| Kesk. | 16 |  Pedro Diniz | Sauber-Petronas | 0 | Kolari | 20 |   |
Muuta

Jenson Buttonin viimeinen kilpailu Williamsilla.
Alexander Wurzin viimeinen kilpailu Benettonilla.
Mika Salon viimeinen kilpailu Sauberilla.
Ricardo Zontan viimeinen kilpailu BAR:lla.
Nick Heidfeldin viimeinen kilpailu Prostilla.
Pedro de la Rosan viimeinen kilpailu Arrowsilla.
Marc Genén viimeinen kilpailu Minardilla.
Gaston Mazzacanen viimeinen kilpailu Minardilla.
Johnny Herbertin uran viimeinen kilpailu.
Pedro Dinizin uran viimeinen kilpailu.
Margareta (näytelmä)

| Margareta |
| --- | --- |
 Ensipainoksen kansi (1871).
Kirjoittaja:  Aleksis Kivi
Kirjoitettu:  1870
Alkuperäiskieli:  suomi
Tyylilaji:  romanssi
Kantaesitys:  23. huhtikuuta 1872
Kantaesityspaikka:  Arkadia-teatteri, Helsinki
Henkilöt
Henkilöt:  Gonon, vanha eversti  Margareta ja Kaarina, Gononin tyttäret  Anian, nuori upseeri  Matti, Gononin palvelija
Margareta on Aleksis Kiven viimeinen näytelmä. Hän kirjoitti sen vuonna 1870 pääosin Emil Nervanderin käsikirjoituksen mukaan. Se ilmestyi vuotta myöhemmin Oskar af Heurlinin kustantamana, kirjan esipuheen on laatinut Fredrik Cygnaeus. Näytelmän kantaesitys oli huhtikuussa 1872 Helsingissä. Siihen liittyivät aikakauden lukuisten muiden kieliriitojen tapaan kiivaat erimielisyydet pääkaupungin suomen- ja ruotsinkielisen kulttuuriväen välillä.
Sisältö ja esitykset

Margareta on yksinäytöksinen romanttinen kertomus, joka sijoittuu Tampereen ympäristöön Suomen sodan aikana toukokuussa 1808. Se on jäänyt harvoin esitetyksi näytelmäksi, Teatterimuseon tietokannan mukaan se on nähty ensi-illassa vain 14 kertaa, viimeksi Seinäjoen kaupunginteatterissa vuonna 1984.
Kantaesitys

Näytelmän kantaesitti Suomalaisen Seuran draamallinen osasto Helsingin Arkadia-teatterissa 23. huhtikuuta 1872. Esityspaikasta oli muodostunut riita, koska pääkaupungin paras teatteritila Nya Teatern oli vuokrattuna ruotsinkieliselle teatterille, joka pyysi kauppaneuvos Nikolai Kiseleffin johdolla talosta käypää vuokraa. Suomalaisen Seuran fennomaanit puolestaan pitivät sitä loukkauksena, koska ruotsalainen teatteri sai valtiontukea.
Saadakseen teatterin käyttöönsä Suomalaisen Seuran teatteriosaston johtohahmo Kaarlo Bergbom sekä fennomaanit Antti Almberg ja Jaakko Forsman laativat talonpoikaissäädyn allekirjoitettavaksi valtiopäiville suunnatun aloitteen, jossa vaadittiin teatteritaloa annettavaksi myös suomenkielisiä esityksiä varten. Ensimmäiseksi allekirjoittajaksi saatiin savolainen valtiopäivämies Petter Kumpulainen, jonka jälkeen allekirjoituksia kerättiin myös muista maakunnista. Helsingin lehdistössä tempaus herätti huvittuneisuutta. Lehdet ihmettelivät, miten ”erämaan ukot” voivat olla noin tarkkaan perillä pääkaupungin teatteririidoista. Pilkasta suivaantuneet valtiopäivämiehet suunnittelivat haastavansa Helsingfors Dagbladin oikeuteen kunnianloukkauksesta, mutta luopuivat lopulta ajatuksesta. Kiistely asiasta jatkui kiivaana lehtien palstoilla koko kevään ajan ja huipentui, kun Bergbom ja Karl Viktor Bremer kyseenalaistivat toistensa oppineisuuden. Debattia 1940-luvulla tutkinut professori Yrjö Hirn kuvaili Bergbomin muuttuneen sen aikana ”visionääristä pikkumaiseksi jankuttajaksi”.
Teatteria hallinnoinut Nya Theaterhusaktiebolaget oli yksityinen osakeyhtiö, eikä valtiopäivillä ollut päätösvaltaa sen toiminnan suhteen, ja siksi Suomalainen Seura päätti esittää näytelmän Arkadia-teatterin tiloissa. Tästä muodostui uusi ongelma, sillä päärooliin kaavailtu Charlotte Raa kuului Nya Teaternin näyttelijöihin ja hänen työsopimuksensa kielsi esiintymisen muualla. Ratkaisuksi keksittiin lopulta yksityinen kutsuvierasnäytäntö, jolle ruotsalaisen teatterin johto antoi kirjallisen luvan. Yksityisnäytös järjestettiin Yrjön päivänä suomalaisen puolueen johtajan Yrjö Koskisen kunniaksi. Kutsuvieraina oli muun muassa valtiopäivämiehiä.
Kantaesityksestä ei ole olemassa paljoakaan tietoa, esimerkiksi Suomalaisen teatterin historian 1900-luvun alussa julkaissut fennomaani Eliel Aspelin-Haapkylä ei teoksessaan mainitse edes Margaretan ensi-illan näyttelijöitä. Ilmeisesti syynä on se, että koko teatterikärhämä lopulta päättyi fennomaanien tappioon ja kääntyi jopa heitä vastaan. Charlotte Raan ja Oskar Gröneqvistin lisäksi esiintymässä olivat kuitenkin todennäköisesti ruotsalaisen August Westermarkin johtaman Unga Finska Teaternin suomea taitaneet näyttelijät August Aspegren, Aurora Gullstén, Selma Heerman, Edvard Himberg ja August Öqvist. Samana iltana nähtiin Margaretan lisäksi myös toinen Kiven näytelmä Lea ja mukaelma J. L. Runebergin runosta ”Pilven veikko”.
Kirjallisuutta

Kivi, Aleksis: Yö ja päivä, Lea, Alma, Margareta. Kriittinen editio.  (Toim. Pentti Paavolainen (päätoimittaja), Sakari Katajamäki, Ossi Kokko, Petri Lauerma, Juhani Niemi ja Jyrki Nummi)  Helsinki:  Suomalaisen Kirjallisuuden Seura, 2019.
Aiheesta muualla

Margaretan vuoden 1871 painos digitoituna (Arkistoitu – Internet Archive) SKS Digikirjasto.
Martin Koch

Martin Koch on muun muassa seuraavien henkilöiden nimi:
Martin Koch (1882–1940), ruotsalainen kirjailija
Martin Koch (1887–1961), saksalainen polkupyöräilijä
Martin Koch, brittiläinen orkestroija ja kapellimestari
Martin Koch (s. 1982), itävaltalainen mäkihyppääjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martin Koch”, voi hakea sivunnimihaulla, laajalla sivunnimihaulla tai tekstihaulla.
Marjaniemen VPK

Asema 63, Marjaniemi
Marjaniemen VPK:n ajoneuvoja. HE613 ja HE6396
Marjaniemen VPK on Helsingin Marjaniemessä toimiva vapaaehtoinen palokunta. Se perustettiin vuonna 1926 silloin vielä Helsingin pitäjään kuuluneen Marjaniemen huvilayhteiskunnan turvallisuuden parantamiseksi.
Nykymuodossaan Marjaniemen VPK on yksi aktiivisimpia Helsingin viidestätoista sopimuspalokunnasta. Palokunta suorittaa palo- ja pelastustehtäviä sisäministeriön ohjeiden mukaisesti sekä Helsingin kaupungin kanssa sammutussopimuksen mukaisin ehdoin.
Operatiivisten vastuiden täyttämiseksi käytössä on kaksi toimintayksikköä: sammutusyksikkö HE 631 ja vahingontorjuntayksikkö HE 6352.
Hälytystehtävien vuosittainen määrä vaihtelee 10–140 välillä; vuonna 2016 hälytyksiä oli 58 kappaletta ja vuonna 2019 51 kappaletta, koostuen vahingontorjunnasta sekä sammutustehtävistä. [lähde? ]
Hälytyksiin osallistuva jäsenistö harjoittelee joka keskiviikko alkaen kello 18:30 Palopirtintie 6:n varikolla. Mukaan toimintaan pääsee 16–70-vuotias normaali aikuinen. Palokunta kouluttaa jäsenensä valtakunnallisilla tai paikallisilla kursseilla.
Hälytysosaston lisäksi Marjaniemessä toimii myös nuoriso-osasto, jossa 11-17-vuotiaat nuoret harjoittelevat palokuntataitoja. Nuorten harjoitukset järjestetään maanantaisin klo 18-20.
Mariana Popova

Mariana Popova
Mariana Popova (bulg. Мариана Попова, s. 6. kesäkuuta 1978 Sofia, Bulgaria) on bulgarialainen laulaja. Hän aloitti musiikin opiskelun 11-vuotiaana. Vuosina 1996–2000 hän toimi Cocomania-yhtyeessä. Hän edusti Bulgariaa vuoden 2006 Euroviisuissa kappaleellaan ”Let Me Cry”.
Singlet

Ti ne doide (Ти не дойде)
Kazah (Казах)
Možem pak (Можем пак)
Njama (Няма)
Sled (След)
Sănuvai me (Сънувай ме)
Let Me Cry
Aiheesta muualla

Viralliset sivut (Arkistoitu – Internet Archive) (englanniksi)
Marble Archin metroasema

Marble Archin metroasema on Lontoon metron Central Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Streetin länsipäässä Marble Arch -monumentin läheisyydessä Lontoon matkakortin maksualueella 1.
Asema on avattu 30. heinäkuuta 1900 osana Central London Railwayta.
Koristeellinen seinä asemalla
Aseman laiturialue
Aiheesta muualla

Kuvia tai muita tiedostoja aiheesta Marble Archin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Lancaster Gaten metroasema ▷ Ealing Broadway (en) / West Ruislipin asema (en) |  |  Central Line |  | Bond Streetin metroasema (en) ▷ Eppingin metroasema / Hainaultin metroasema / Woodfordin metroasema |
muokkaa wikidataa
Malesian Grand Prix 2001

|  Malesian Grand Prix 2001  |
| --- | --- |
 2. osakilpailu 17 osakilpailusta kaudella 2001. 

Päivämäärä:  18. maaliskuuta 2001
Sijainti:  Sepang International Circuit, Sepang, Malesia
Ratatyyppi:  moottorirata
Radan pituus:  5,543 km
Kilpailun pituus:  55 kierrosta, 304,865 km
Sää:  
Paalupaikka
Kuljettaja:   Michael Schumacher   (Ferrari)
Paaluaika:  1.35,220
Palkintokoroke
Voittaja:   Michael Schumacher   (Ferrari)
Toinen:   Rubens Barrichello   (Ferrari)
Kolmas:   David Coulthard   (McLaren)
Nopein kierros
Kuljettaja:   Mika Häkkinen   (McLaren)
Kierrosaika:  1.40,962 (kierroksella 48)
Malesian Grand Prix 2001 oli Formula 1 -sarjan osakilpailu, joka ajettiin 18. maaliskuuta 2001 Sepangin radalla Malesiassa. Kilpailu oli kauden 2001 toinen ja sen voitti Ferrarilla ajanut Michael Schumacher.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Michael Schumacher | Ferrari | 55 | 1.47.34,801 | 1 | 10 |
| 2 | 2 |  Rubens Barrichello | Ferrari | 55 | + 23,660 | 2 | 6 |
| 3 | 4 |  David Coulthard | McLaren-Mercedes | 55 | + 28,555 | 8 | 4 |
| 4 | 11 |  Heinz-Harald Frentzen | Jordan-Honda | 55 | + 46,543 | 9 | 3 |
| 5 | 5 |  Ralf Schumacher | Williams-BMW | 55 | + 48,233 | 3 | 2 |
| 6 | 3 |  Mika Häkkinen | McLaren-Mercedes | 55 | + 48,606 | 4 | 1 |
| 7 | 14 |  Jos Verstappen | Arrows-Asiatech | 55 | + 1.21,560 | 18 |   |
| 8 | 12 |  Jarno Trulli | Jordan-Honda | 54 | + 1 krs. | 5 |   |
| 9 | 22 |  Jean Alesi | Prost-Acer | 54 | + 1 krs. | 13 |   |
| 10 | 19 |  Luciano Burti | Jaguar-Cosworth | 54 | + 1 krs. | 15 |   |
| 11 | 8 |  Jenson Button | Benetton-Renault | 53 | + 2 krs. | 17 |   |
| 12 | 23 |  Gaston Mazzacane | Prost-Acer | 53 | + 2 krs. | 19 |   |
| 13 | 21 |  Fernando Alonso | Minardi-European | 52 | + 3 krs. | 21 |   |
| 14 | 20 |  Tarso Marques | Minardi-European | 51 | + 4 krs. | 20 |   |
| Kesk. | 7 |  Giancarlo Fisichella | Benetton-Renault | 31 | Polttoaineenpaine | 16 |   |
| Kesk. | 10 |  Jacques Villeneuve | BAR-Honda | 3 | Ulosajo | 7 |   |
| Kesk. | 16 |  Nick Heidfeld | Sauber-Petronas | 3 | Ulosajo | 11 |   |
| Kesk. | 15 |  Enrique Bernoldi | Arrows-Asiatech | 3 | Ulosajo | 22 |   |
| Kesk. | 6 |  Juan Pablo Montoya | Williams-BMW | 3 | Ulosajo | 6 |   |
| Kesk. | 18 |  Eddie Irvine | Jaguar-Cosworth | 3 | Vesivuoto | 12 |   |
| Kesk. | 9 |  Olivier Panis | BAR-Honda | 1 | Öljyvuoto | 10 |   |
| Kesk. | 17 |  Kimi Räikkönen | Sauber-Petronas | 0 | Vetoakseli | 14 |   |
Muuta

Enrique Bernoldin aika-ajoissa ajamat ajat hylättiin väärien auton mittojen takia.
Kilpailun alkukierroksilla tapahtunut sadekuuro johti lukuisiin ulosajoihin ja pyörähdyksiin.
Kierrosmäärää vähennettiin yhdellä uusintalähdön takia.
Martha Mödl

Martha Mödlin hauta Münchenissä
Martha Mödl (22. maaliskuuta 1912 Nürnberg – 16. joulukuuta 2001 Stuttgart) oli saksalainen oopperalaulaja. Hän keskittyi uransa alkuvaiheissa mezzosopraanolle suunnattuihin rooleihin, mutta siirtyi sitten sopraanorooleihin ja palasi lopulta mezzosopraanorooleihin.
Mödl opiskeli Nürnbergissä ja työskenteli ennen musiikkiuraansa kirjanpitäjänä sekä sihteerinä. Ensimmäisen esiintymisensä hän teki vuonna 1942 Remscheidissa Hannun ja Kertun esityksessä. Samana vuonna hän tulkitsi Remscheidissa myös Azucenan roolin Trubaduuri-oopperassa. Vuosina 1945–1949 Mödl oli kiinnitettynä Düsseldorfiin, jossa hänen rooleihinsa kuuluivat Dorabella (Così fan tutte), Klytemnestra (Elektra), Marie (Wozzeck) ja Eboli (Don Carlos). Covent Gardenissa hän teki ensimmäisen esiintymisensä lokakuussa 1949 Carmenin nimiroolissa.
Mödl esiintyi Bayreuthin festivaalilla vuosina 1951–1967. Hän teki La Scalan -debyyttinsä vuonna 1950 ja esiintyi ensimmäisen kerran Metropolitan-oopperassa vuonna 1957. Lisäksi Mödl lauloi esimerkiksi Wienin valtionoopperassa, jossa hän tulkitsi Leonoren roolin Fideliossa oopperatalon uutta avaamista seuranneessa esityksessä.
Mödl osallistui Gottfried von Einemin, Péter Eötvösin, Wolfgang Fortnerin, Friedrich Cerhan, Giselher Kleben ja Aribert Reimannin teosten kantaesityksiin. Hän sai useita Kammersängerin-arvonimiä ja jatkoi uraansa kuolemaansa saakka.
Malesian Grand Prix 2005

|  Malesian Grand Prix 2005  |
| --- | --- |
 2. osakilpailu 19 osakilpailusta kaudella 2005. 

Päivämäärä:  20. maaliskuuta 2005
Sijainti:  Sepang, Selangor, Malesia
Ratatyyppi:  Moottorirata
Radan pituus:  5,543 km
Kilpailun pituus:  56 kierrosta, 310,408 km
Sää:   Pilvinen, lämmin
Paalupaikka
Kuljettaja:   Fernando Alonso   (Renault)
Paaluaika:  3.07,672 (2 kierroksen yhteisaika)
Palkintokoroke
Voittaja:   Fernando Alonso   (Renault)
Toinen:   Jarno Trulli   (Toyota)
Kolmas:   Nick Heidfeld   (Williams)
Nopein kierros
Kuljettaja:   Kimi Räikkönen   (McLaren)
Kierrosaika:  1.35,483 (kierroksella 23)
Vuoden 2005 Malesian Grand Prix oli Formula 1 -luokan osakilpailu, joka käytiin 18.–20. maaliskuuta 2005 Sepangin radalla Kuala Lumpurissa.
Renault'n Fernando Alonso voitti kilpailun ja siirtyi MM-pistejohtoon kuuden pisteen erolla tallikaveriinsa Giancarlo Fisichellaan.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Fernando Alonso | Renault | 56 | 1.31.33,736 | 1. | 10 |
| 2. | 16 |  Jarno Trulli | Toyota | 56 | +24,327 | 2. | 8 |
| 3. | 8 |  Nick Heidfeld | Williams-BMW | 56 | +32,188 | 10. | 6 |
| 4. | 10 |  Juan Pablo Montoya | McLaren-Mercedes | 56 | +41,631 | 11. | 5 |
| 5. | 17 |  Ralf Schumacher | Toyota | 56 | +51,854 | 5. | 4 |
| 6. | 14 |  David Coulthard | Red Bull-Cosworth | 56 | +1.12,543 | 8. | 3 |
| 7. | 1 |  Michael Schumacher | Ferrari | 56 | +1.19,988 | 13. | 2 |
| 8. | 15 |  Christian Klien | Red Bull-Cosworth | 56 | +1.20,835 | 7. | 1 |
| 9. | 9 |  Kimi Räikkönen | McLaren-Mercedes | 56 | +1.21,580 | 6. |   |
| 10. | 12 |  Felipe Massa | Sauber-Petronas | 55 | +1 krs. | 14. |   |
| 11. | 19 |  Narain Karthikeyan | Jordan-Toyota | 54 | +2 krs. | 17. |   |
| 12. | 18 |  Tiago Monteiro | Jordan-Toyota | 53 | +3 krs. | 18. |   |
| 13. | 21 |  Christijan Albers | Minardi-Cosworth | 52 | +4 krs. | 19. |   |
| Kesk. | 2 |  Rubens Barrichello | Ferrari | 49 | Rengasrikko | 12. |   |
| Kesk. | 6 |  Giancarlo Fisichella | Renault | 36 | Kolari | 3. |   |
| Kesk. | 7 |  Mark Webber | Williams-BMW | 36 | Kolari | 4. |   |
| Kesk. | 11 |  Jacques Villeneuve | Sauber-Petronas | 26 | Ulosajo | 16. |   |
| Kesk. | 3 |  Jenson Button | BAR-Honda | 2 | Moottori | 9. |   |
| Kesk. | 4 |  Anthony Davidson | BAR-Honda | 2 | Moottori | 15. |   |
| Kesk. | 20 |  Patrick Friesacher | Minardi-Cosworth | 2 | Ulosajo | 20. |   |
Lähde:
Muuta

Rubens Barrichellon 200. kilpailu.
Toyotan ensimmäinen palkintokorokesijoitus.
Anthony Davidsonin ensimmäinen kilpailu BAR:lla, korvasi Takuma Saton joka oli kuumeessa.
Matalajärvi (Espoo)

| Matalajärvi |
| --- | --- |
 Matalajärvi keväällä 2007.
Valtiot:  Suomi 
Paikkakunta:  Espoo
Koordinaatit:  60°15′N, 24°41′E
Järvinumero:  81.055.1.003 
Mittaustietoja
Pinnankorkeus:  22,9 m
Rantaviiva:  3,3 km 
Pinta-ala:  0,73 km² 
Tilavuus:  0,00088 km³ 
Keskisyvyys:  1,19 m 
Suurin syvyys:  2,43 m 
Valuma-alue:  4,75 km² 
 fiMatalajärvi 
Matalajärvi (ruots. Grundträsk) on nimensä mukaisesti hyvin matala ja rehevä järvi Keski-Espoossa Bodominjärven itäpuolella Bodomin ja Högnäsin kaupunginosien alueilla, Kehä III:n tuntumassa. Se laskee Bodominjärveen.
Järven keskisyvyys on vain vähän yli metrin. Avovettä järvessä on nykyisin noin 71 hehtaaria. Rehevöitymisen takia järvi on osittain kasvanut umpeen. Veden laatuun ovat vaikuttaneet esimerkiksi ympäristön pitkäaikaiset viljelykset, joista osa on muutettu golfkentiksi. Matalajärvi on kuitenkin myös luonnostaan runsasravinteinen. Järveä on kuitenkin kunnostettu alueen asukkaiden, ympäristökeskuksen ja joidenkin yksityisten yritysten yhteistyönä. Kunnostus aloitettiin vuonna 2005 ja jatkuu vuoteen 2009.
Järvellä on monipuolinen linnusto ja se toimii lintujen muuttomatkojen pysähdyspaikkana. Monet lajeista ovat Euroopan unionin lintudirektiivissä mainittavia. Myös kasvilajisto on monipuolinen ja järvellä kasvaa monia harvinaisia vesikasveja. Kalalajeista on pyydystetty pois rehevöitymistä edistäviä ruutanoita ja tilalle istutettu haukia pitämään kalakantoja kurissa.
Espoon yleiskaavassa järvi on merkitty suojelualueeksi. Matalajärvi on Natura 2000 -aluetta, johon kuuluu myös sen ja Bodominjärven välisen Bodomin kannaksen pähkinäpensaslehto. Lisäksi järvi kuuluu valtakunnalliseen lintuvesien suojeluohjelmaan.
Aiheesta muualla

Matalajärven Suojeluyhdistys (Arkistoitu – Internet Archive)
Markus Gier

| Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Maa:   Sveitsi> Miesten soutu. |
| --- | --- | --- | --- |
|  Kultaa | Atlanta 1996 | kevyt pariairokak. |  |
| MM-kilpailut  | MM-kilpailut  | MM-kilpailut  |  |
|  Kultaa | Tampere 1995 | kevyt pariairokak. |  |
|  Hopeaa | Bled 1989 | kevyt pariaironel. |  |
|  Hopeaa | Račice 1993 | kevyt pariairokak. |  |
|  Pronssia | Montréal 1992 | kevyt pariairokak. |  |
|  Pronssia | Indianapolis 1994 | kevyt pariairokak. |  |
|  Pronssia | Köln 1998 | kevyt pariairokak. |  |
Markus Gier (s. 1. tammikuuta 1970 Sankt Gallen) on sveitsiläinen kilpauransa päättänyt soutaja, olympiavoittaja ja maailmanmestari.
Gier kilpaili kevyissä pariairokaksikoissa veljensä Michael Gierin kanssa voittaen olympiakultaa Atlantassa 1996, maailmanmestaruuden Tampereella 1995 ja neljä muuta MM-mitalia. Sydneyn kesäolympialaisissa 2000 he sijoittuivat viidensiksi. Bledissä 1989 hän saavutti MM-hopeaa kevyissä pariaironelikoissa.
Maailman kaikkien aikojen 100 parasta kirjaa

Maailman kaikkien aikojen 100 parasta kirjaa valitsi 100 kirjailijaa 54 maasta vuonna 2002 De norske Bokklubbenen järjestämänä.
Sataa eri kirjailijaa pyydettiin ehdottamaan 10 kirjaa, joilla on ollut merkitsevin vaikutus maailman kulttuurihistoriaan sekä jättänyt jäljen kirjailijan omaan ajatteluun.
Kyselyn tuottama lista ei ole paremmuusjärjestyksessä. Kuitenkin Don Quijote valittiin ”historian parhaaksi kirjaksi”.